มั่นใจเศรษฐกิจไทยปีนี้ดีขึ้นแน่นอน จากสถานการณ์โควิดที่ดีขึ้นกับผลจากมาตรการภาครัฐในการกระตุ้นเศรษฐกิจ
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวในรายการคุยเรื่องบ้าน คุยเรื่องเมือง คุยทุกเรื่องกับรัฐมนตรี ทางสถานีวิทยุกระจายเสียงแห่งประเทศไทย ถึงสถานการณ์เศรษฐกิจไทยในปัจจุบัน ว่า ผลจากการดำเนินนโยบายพยุงการบริโภคของภาคประชาชน รักษาระดับการใช้จ่ายในประเทศและการกระตุ้นเศรษฐกิจจากหลายโครงการของรัฐบาล ทั้งโครงการบัตรสวัสดิการแห่งรัฐ โครงการคนละครึ่ง โครงการเราเที่ยวด้วยกัน การให้บริการสินเชื่อดอกเบี้ยต่ำแก่ผู้ประกอบการ บวกกับสถานการณ์โควิด-19 ที่ดีขึ้นต่อเนื่อง ทำให้สัญญาณเศรษฐกิจไทยฟื้นแม้ต้องเผชิญกับปัญหาราคาน้ำมัน ภาวะเงินเฟ้อ ส่งผลสินค้าราคาแพงขึ้น แต่เป็นสิ่งที่ทั่วโลกเจอเหมือนกันบางประเทศสูงกว่าร้อยละ 10 หรือสร้างประวัติศาสตร์เงินเฟ้อสูงสุดในรอบ 40 ปี แต่ไทยเมื่อเทียบกับประเทศอื่นแล้วยังถือว่าเงินเฟ้อไม่สูงมาก อยู่ที่ร้อยละ 6 อีกทั้งยังมีสัญญาณบวกคือนักท่องเที่ยวจากที่เคยเป็นรายได้หลักแล้วหากไปทันที 40 ล้านคนในช่วงโควิด ตอนนี้นักท่องเที่ยวเริ่มกลับมาแล้ว ตั้งแต่มกราคมจนถึงเมื่อวาน (16 ก.ย.65) มีนักท่องเที่ยวเข้าไทยแล้ว 5 ล้านคน คาดจนถึงสินปีจะมีนักท่องเที่ยวกลับเข้าไทยรวม 8-10 ล้านคน นายอาคม เติมพิทยาไพสิฐ กล่าวด้วยว่า ภาพรวมเศรษฐกิจไทยแม้อัตราการฟื้นตัวจะค่อนข้างช้าเมื่อเทียบกับหลายประเทศ แต่เป็นการฟื้นตัวอย่างต่อเนื่องและมั่นคง ไม่ล้มซ้ำเมื่อเจอปัญหาอื่นเข้ามาเป็นปัจจัยซ้ำเติม แม้จำนวนนักท่องเที่ยวเข้าไทยเดิมจาก 40 ล้านคนต่อปีก่อนหน้าสถานการณ์โควิดจะไม่สามารถเรียกคืนได้ใน 1 ปี แต่มาตรการส่งเสริมการท่องเที่ยวทั้งในประเทศคู่กับการดึงนักท่องเที่ยวเข้าประเทศ การส่งออก และการลงทุนภาครัฐที่จะเดินหน้าต่อเนื่องก็เชื่อเชื่อปีหน้าเศรษฐกิจไทยยังมีโอกาสเติบโตต่อเนื่องร้อยละ 3-4